SHBA, Ekspozitë mbi fushatën kundër varfërisë
Një ekspozitë e re në Uashington kujton një grumbullim të vitit 1968 kur në kryeqytetin e vendit u organizua e para fushatë shumetnike, shumë-racore dhe shumë-kulturore.
50 vjet pas vrasjes së Martin Luther Kingut, ëndrra e tij për të zhdukur varfërinë me lëvizje sociale mbetet ende e parealizuar. Për të kujtuar punën e tij, Muzeu Kombëtar i Historisë Afrikano-Amerikane dhe Muzeu i Historisë Amerikane kanë përgatitur bashkarisht një ekspozitë, që nuk flet vetëm për varfërinë, por për demokracinë amerikane dhe ndryshimet politike e sociale. Ekspozita, e cila titullohet Fushata e të Varfërve 1968, sipas kuratorëve pasqyron të parën fushatë shumetnike, shumë-racore dhe shumë-kulturore. Pamjet e nxjerra nga arkivat tregojnë demostratat e vitit 1968 që zgjatën gjashtë javë në Uashington, me thirrjet për drejtësi ekonomike. Kuratori Aaron Bryant thotë se lëvizja tërhoqi protestues nga mbarë Shtetet e Bashkuara dhe përfaqësonte ëndrrën e fundit dhe më ambicioze të Martin Luther Kingut. thotë kuratori Aaron Bryant. Sipas disa studimeve niveli i varfërisë ra 9-12 për qind nga viti 1964-1974. Por vështirësitë që vuanin individë të çdo race, moshe dhe besimi shkaktuan një pikë kthese në lëvizjen për liri civile. thotë kuratori. Një hartë tri-dimensionale e quajtur “Qyteti i Rilindur” tregon si u ndërtua zona, bazuar në skica. Ekspozita përmban fotografi, tabela, stema, pjesë të tendave dhe pamje të rralla filmike të nxjerra nga arkivat ku shihet fushata, si dhe histori gojore nga ata që u mobilizuan për organizimin e saj, si Marian Wright Edelman dhe Andrew Young. Kuratori Bryant thotë se “tenda kulturore” luajti një rol të madh për t’i dhënë një frymë unike lëvizjes. Kuratori thotë se pavarësisht nga kushtet individuale, çdo pjesëmarrës luante një rol të rëndësishëm. Disa takoheshin me krerët e agjencive federale, disa mblidheshin për të negociuar politika dhe ligje të mundshme, ndërsa të tjerë koordinonin protestat para institucioneve të ndryshme në qytet.